Det er lenge siden paprika og kiwi ble sett på som eksotiske ingredienser i norske hjem.

Større utvalg i dagligvarebutikkene og stadig flere grønnsakbutikker har vekket vår interesse for pastinakk, fennikel, søtpotet og sharon.

Og fredagstacoen har mye av skylden for at vi spiser mye avokado og guacamole.

LES OGSÅ: Sjekk alt du kan bruke utgått melk til

Blir fort brun

Slik ser avokadoen ut etter to uker i kjøleskapet, oppbevart med og uten steinen. Foto: Karina Kaupang Jørgensen / NRK

Pakk avokadoen i plast eller en tett boks og legg den i grønnsakskuffen i kjøleskapet, sier Toril Gulbrandsen. Foto: Opplysningskontoret for frukt og grønt

Jeg bruker også steintrikset når jeg pakker vekk avokadoen, sier Tine Sundfør. Foto: Karina Kaupang Jørgensen / NRK

Moden avokado gir litt etter når du klemmer på den.

Når den er skåret opp blir den fort brun, men dette kan du unngå ganske lett.

Du må bare lure frukten til å tro at den fremdeles er hel.

– La steinen ligge igjen dersom du bare bruker halve, sier Toril Gulbrandsen, matkonsulent hos Opplysningskontoret for frukt og grønt til NRK.no.

LES OGSÅ: Denne maten er holdbar mye lenger enn du tror

Når avokadoen kommer i kontakt med luft, starter en oksideringsprosess som gjør avokadoen brun. Dette kan du bremse ved å hindre oksygentilførsel.

– Syre (sitron - lime), og luftett oppbevaring er med å hindre oksyderingsprosessen som settes i gang i det samme man skjærer i frukten, forklarer Gulbrandsen.

– Pakk avokadoen i plast eller en tett boks og legg den i grønnsakskuffen i kjøleskapet, legger hun til.

Sørg for at det ikke er noen luftlommer mellom plasten og avokadoen.

Det samme kan du gjøre med guacamolerestene.

– Legg steinen sammen med guacamolen i en boks i kjøleskapet, oppfordrer hun.

Også her må restene pakkes godt inn i plast.

Er frukten litt grå i kantene når du skal bruke den, er det bare å skjære det bort.

LES OGSÅ: Slik unngår du å kaste frukt og grønt

Tilsett sitron

– Når du har delt opp avokadoen er det lurt å ha på litt sitron for at den skal holde seg lenger, sier Tine Sundfør, klinisk ernæringsfysiolog hos Synergi Helse til NRK.no.

C-vitaminene i sitronen er som en antioksidant, og beskytter mot harskning så den ikke blir så brun.

– Guacamole smaker bare bedre med litt sitron i, og har ofte også det i oppskriften, legger hun til.

Sitronsaften er også med på å hemme oksideringsprosessen.

Les mer om avokado hos frukt.no

Veldig energirik

– Avokado er en frukt du gjerne kan spise hver dag da den inneholder mye sunt fett, E-vitamin og mye fiber,

Fordi den inneholder mye fett, er den mye mer energirik enn andre frukter.

– Avokado inneholder fire ganger mer energi per 100 gram enn epler og pærer, og dobbelt så mye som i en banan, legger hun til.

Du bør derfor ikke spise mer enn en halv avokado per dag.

Sundfør forteller at avokadoen lett kan bli litt brun dersom den er moden, selv om den ikke er delt opp.

– Hel skal helst oppbevares på 6–10 grader. Det er ikke så mange som har det noe sted, men har du en vinkjeller er det perfekt, opplyser hun.

Umodne avokadoer kan godt ligge på benken, da vil de modne etter hvert.

Har du kjøpt en hard avokado du snart må ta i bruk, hjelper det å legge den sammen med et eple.

– Epler inneholder stoffer som gjør at annen frukt modner oftere, forklarer Sundfør.

LES OGSÅ: Den store kjøleskapstabben

Vi kaster unødvendig mye

Hvert år kaster vi mengder med mat i Norge.

Råtten mat og varer som har gått ut på dato er det riktig å kaste, men mye kunne nok blitt et fint måltid med riktig oppbevaring og tilbereding.

Resten av avokadoen fra fredagstacoen kan for eksempel brukes: